**IZVJEŠTAJ O RADU ZA 2018. GODINU**

Bošnjačka nacionalna zajednica Buzet (BNZB) sa sjedištem u Buzetu, Trg Vela šterna 5,

Broji 117 članova od toga u skupštini BNZB sudjeluje 33 člana, 36 članova plaćaju članarinu a u provođenju programa BNZB sudjeluje preko 70 članova.

Tijela upravljanja BNZB:

1. Skupština – održane su 2 sjednice,

- 20.5.2018. godine održala se prva sjednica na kojoj je prisustvovalo 21 od 33 člana, skupština se održala u Hotelu Fontana u Buzetu, osnovne teme raspravljanja bile su izvještaj o radu i financijski izvještaj za 2017. godinu, izvještaj nadzornog odbora, komisije za inventuru.

- 15.12.2018. godine održala se druga sjednica na kojoj je prisustvovalo 26 od 33 člana, skupština se održala u Hotelu Fontana u Buzetu, osnovne teme raspravljanja bile su donošenje programa rada, financijskog plana i programa za 2019. godinu

2. Izvršni odbor BNZB – održano 6 sjednica u prostorima Bošnjačke knjižnice, osnovne teme raspravljanja su bile obilježavanje Dana neovisnosti i Dana državnosti BIH, obilježavanje Bajrama, obilježavanje genocida u Srebrenici, organizacija Dana bošnjačke kulture, rad i nastupi folklorne skupine Buzetski biseri, suradnja s lokalnom samoupravom i drugim udrugama unutar lokalne samouprave i dr.

Svi programi koje BNZB provodi su realizirani.

BNZB djeluje samostalno na području grada Buzeta i samim time nema drugih ogranaka.

Lokalna samouprava i BNZB kvalitetno surađuju što govori i manifestacija Dani bošnjačke kulture koji su ušli u programsko obilježavanje grada Buzeta (Subotina). Također Grad Buzet je dodijelio priznanje BNZB za 10 godina djelovanja zajednice.

BNZB kvalitetno surađuje sa Vijećem bošnjačke nacionalne manjine grada Buzeta i zajednički nastupaju u rješavanju i provođenju programa od interesa bošnjačke nacionalne manjine.

BNZB djeluje u radnom prostoru koji je dodijelio grad Buzet na korištenje.

Udruga se financira sredstvima grada Buzeta i sredstvima koje dodijeli Savjet za nacionalne manjine.

Udruga svoj rad realizira kroz programe kulturne autonomije:

1. kulturne manifestacije – Dani bošnjačke kulture

Dani bošnjačke kulture ušli su u program obilježavanja dana grada Buzeta – rujanska Subotina i postali su dio turističke ponude grada Buzeta.

Dani bošnjačke kulture obuhvaćaju predstavljanje Bošnjačke nacionalne manjine kroz pjesmu – koncert sevdalinke, predstavljanje tradicionalne bošnjačke kulture kroz nastup bošnjačkih kulturno umjetničkih društava iz Istre, RH, Slovenije i BIH.

Pripremanje, prezentacija i degustacija tradicionalnih bošnjačkih jela.

Izložba rukotvorina ženskih radova i nošnji iz povijesti BIH.

Izložba slika s tematikom iz BIH, suradnja i predstavljanje kulturno umjetničkih društava i vokalnih skupina koji njeguju tradicionalne bošnjačke pjesme, igre i plesove.

Na danima bošnjačke kulture predstavljamo i najdarovitije dječake i djevojčice u pjesmi – sevdalinki, sviranju na glazbenim instrumentima, plesu i igrama.

Na danima bošnjačke kulture nastupaju i KUD-ovi, vokalne skupine koje njeguju tradicionalne istarske pjesme, igre i plesove.

U programu sudjeluju: solisti, zborovi, folklorne skupine, KUD-ovi grada Buzeta, te gosti iz drugih gradova RH i BIH.

Ovogodišnji Dani bošnjačke kulture Buzet 2018. održali su se 1.9.2018. u Narodnom domu uz prigodni program: Dane bošnjačke kulture otvorila je najmanja skupina „Buzetskih bisera“ igrokazom „Dječja ljubavna priča“.

Nakon otvaranja Dana bošnjačke kulture, folklorne skupine i kulturno – umjetnička društva predstavila su se publici svojim kulturnim stvaralaštvom slijedećim redoslijedom:

1. KUD „Blagaj“ koreografijom „Igre iz okoline Mostara“ koreograf Omer Repeša

2. „Buzetski biseri“ i Vanessa Jakac pjesmama „Crven fesić“ i „Brkica“

3. KUD „Bosna“ Istarske županije koreografijom „Splet igara iz sjeveroistočne Bosne“, koreograf Aldin Omerović

4. KUD „Đulistan“ iz Labina koreografijom "Bošnjačke igre"

5. KUD „Blagaj“ koreografijom „Igre iz okoline Sarajeva“

6. KUD „Kršanski ljiljani“ iz Kršana koreografijom „Igre iz srednje Bosne“

7. Vanessa Jakac i FS „Buzetski biseri“ pjesmama „Ne klepeći nanulama“ i „Zelene oči“ zatvorili su Dane bošnjačke kulture Buzet 2018.

1. kulturnog amaterizma rad folklorne skupine Buzetski biseri

**Folklorna skupina „Buzetski biseri“** osnovana je kao sekcija unutar Bošnjačke nacionalne zajednice Buzet i djeluje od 2007. godine. Okuplja 32 članova od toga 28 plesača i pjevača te vodi brigu o mladim naraštajima na koje prenosi običaje i tradiciju bošnjačkog naroda kroz folklor i pjesmu sevdalinku.

U svom dosadašnjem radu nastupili su na svim manifestacijama Bošnjaka u Istri i Primorsko-Goranskoj županiji te na smotrama folklora u Republici Hrvatskoj i u BiH.

Za rad skupine zadužena je umjetnička voditeljica Tatjana Muratagić.

U 2018. godini folklorna skupina Buzetski biseri održala je 126 proba i imala 10 javnih nastupa od toga 3 javna nastupa u Buzetu i 7 javnih nastupa van sjedišta djelovanja. Prilikom javnog nastupa u Blagaju i Mostaru iskoristili smo priliku i drugi dan posjetili Sarajevo kako bi naše članove upoznali s povijesnim, kulturnim i vjerskim znamenitostima glavnog grada BIH.

Nastupi Folklorne skupine „Buzetski biseri“ u 2018. godini:

* 5.3.2018. u Puli – Dan neovisnosti BIH
* 15.6.2018. u Buzetu - obilježavanje Ramazanskog Bajrama
* 16.6.2018. u Labinu – obilježavanje Ramazanskog Bajrama
* 4.8.2018. u Blagaju – Međunarodna smotra folklora „XXXV SUSRETI PRIJATELJSTVA BLAGAJ 2018“
* 1.9.2018. u Buzetu – Dani bošnjačke kulture
* 5.10.2018. u Puli – Večer folklora i sevdaha
* 3.11.2018. u Labinu – Bošnjačko sijelo
* 23.11.2018. u Buzetu – Središnja manifestacija obilježavanja Dana državnosti BIH
* 25.11.2018. u Puli – II. Dječji festival multikulturalnosti u Istri
* 1.12.2018. u Splitu – XI. Smotra folklora i kulturnog stvaralaštva Bošnjaka u RH

Folklorna skupina „Buzetski biseri“ je 18.11.2018. otišla na izlet u Zagreb gdje su posjetili Zoološki vrt, islamski centar i Zagrebačku katedralu, te navečer prisustvovali snimanju polufinalne emisije „Super talent“ u kojoj je nastupala i naša članica Vanessa Jakac.

16.12.2018. izlet u Zagreb na advent, te snimanje finalne emisije „Super talent“ u kojoj je nastupala Vanessa Jakac.

**BNZB** je u 2018. godini organizirala:

1. 15.06.2018. povodom obilježavanja Bajrama domjenak za predstavnike lokalne vlasti, medije te Bošnjake u prostoru MO Stari grad s početkom u 19 sati.
2. 11.07.2018. s početkom u 18,30 sati mimohod „Sjećanja na žrtve Srebrenice“ od Hotela „Fontana“ do centralnog spomenika.
3. 01.09.2018. Dane bošnjačke kulture Buzet 2018. u Narodnom domu.